Ma nuɣal ɣer lmeɛna n wawal ansay imawi d tawil n usiweḍ n wayen yezrin , d ayen yesɛan assaɣ ɣer zman aqbur, am leɛwayed d wansayen, d wayen nniḍen i cudden ɣer timawit akken i d-yessegza M.A. Salḥi anamek-ines :  Ansay yettawi-d ɣef tmussniwin d wazalen i tettak tsuta i tayeḍ 1. Ansay imawi d tawil n usiweḍ n wayen yeḍran deg umezruy, di ddin, neɣ d ayen yeḍran zik si tsuta ɣer tayeḍ.